Document ID: 31992R1923

ΚΑΝΟΝΙΣΜΟΣ (ΕΟΚ) αριθ. 1923/92 ΤΗΣ ΕΠΙΤΡΟΠΗΣ της 13ης Ιουλίου 1992 για τροποποίηση του κανονισμού (ΕΟΚ) αριθ. 1799/76 περί των λεπτομερειών εφαρμογής των ειδικών μέτρων για τους σπόρους λίνου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 569/76 του Συμβουλίου της 15ης Μαρτίου 1976 περί προβλέψεως ειδικών μέτρων για τους λινόσπορους (1), όπως τροποποιήθηκε τελευταία από τον κανονισμό (ΕΟΚ) αριθ. 4003/87 (2), και ιδίως το άρθρο 2 παράγραφος 4,
Εκτιμώντας:
ότι στο άρθρο 8α παράγραφος 2 του κανονισμού (ΕΟΚ) αριθ. 1799/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3633/91 (4), προβλέπεται, ιδίως, ότι ο έλεγχος των δηλώσεων των εκτάσεων που έχουν σπαρεί περιλαμβάνει μέτρηση των σχετικών εκτάσεων- ότι στην περίπτωση κατά την οποία η δήλωση αυτή συνοδεύεται από έγγραφο με το οποίο μπορεί να καθορισθεί επακριβώς η εν λόγω έκταση χωρίς μέτρηση, είναι σκόπιμο, για λόγους διοικητικής απλούστευσης, να καταργηθεί η υποχρέωση μετρήσεως της εκτάσεως αυτής για τους ελέγχους που διενεργούνται κατά τις προσεχείς περιόδους εμπορίας-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 8α παράγραφος 2 του κανονισμού (ΕΟΚ) αριθ. 1799/76 προστίθεται το ακόλουθο εδάφιο:
"Εντούτοις, η μέτρηση δεν είναι υποχρεωτική εάν από τον έλεγχο του εγγράφου που αναφέρεται στο άρθρο 8 παράγραφος 3 ή τη συστηματική παραβολή της δηλωθείσας εκτάσεως με τα διαθέσιμα ιστορικά στοιχεία μπορεί να καθορισθεί επακριβώς και αναμφιβόλως η εν λόγω έκταση. Στα πρακτικά επιθεωρήσεως πρέπει να περιλαμβάνεται σχετική μνεία και να αναφέρεται η εν λόγω έκταση."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στους ελέγχους που διενεργούνται για την περίοδο εμπορίας 1992/93 και τις επόμενες περιόδους. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Ιουλίου 1992.

Labels: 10
17
6